《看花回 咏落花，用周清真韵》
清代·邹祗谟

寒香散雾初暖，轻尘灵洁。又见蜂忙莺懒，将恨绮愁罗，游丝千蜂。

绿窗人惜。小步和苔金缕滑。吹散处，丝障重重，一春如梦风流绝。

何事与、勾云倚月。随清赏、莫孤佳节。旧日徐娘姿态，只半面残妆，轻蝉如发。

赊晴买夜，一点春光休损折。五更风，三月雨，惯作伤心别。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。